ตามรายงานของ Korea Herald ปี 2018 ระบุว่า ตลาดร้านกาแฟแฟรนไชส์ในเกาหลีใต้กำลังอยู่ในจุดใด
a. เข้าสู่จุดเติบโตที่สุด
b. เข้าสู่จุดอิ่มตัว
c. กำลังเติบโต
d. กำลังเริ่มต้น
คำตอบได้แก่ b.  เพราะว่า ตามรายงานของ Korea Herald ปี 2018 ระบุว่า ตลาดร้านกาแฟแฟรนไชส์ในเกาหลีใต้ได้เข้าสู่จุดอิ่มตัว และได้ทยอยปิดตัวสาขากันไปไม่น้อย คิดเป็นตัวเลขไม่ต่ำกว่า 1,000 แห่ง โดยตัวเลขร้านกาแฟแฟรนไชส์ในเกาหลีใต้มีทั้งหมดกว่า 11,198 แห่ง หรือพูดอีกอย่างได้ว่า ในปีที่ผ่านมา 1 ใน 10 ของร้านกาแฟแฟรนไชส์ในเกาหลีใต้ได้ปิดตัวลงอย่างเป็นทางการ

Lee Kyung-hee ผู้เชี่ยวชาญจากสถาบันวางแผนกลยุทธ์ธุรกิจในเกาหลีใต้ บอกว่า สถานการณ์ของตลาดกาแฟในเกาหลีใต้เรียกได้ว่าเป็น “สงครามกาแฟ” (coffee war) เพราะนอกจากเชนร้านกาแฟที่เปิดสาขากันอย่างนับไม่ถ้วน ในด้านของ “บรรดาร้านอาหารและร้านสะดวกซื้อ ต่างก็เอาเมนูเครื่องดื่มกาแฟเข้ามาขายในร้าน ไม่เว้นแม้แต่ในออฟฟิศยุคนี้ ก็ต้องมีเครื่องชงกาแฟไว้ให้พนักงานกันแล้ว สงครามกาแฟในเกาหลีใต้รุนแรงมากจริงๆ”

ภาพของการขายกาแฟในร้านสะดวกซื้อ อาจเทียบได้กับบ้านเรา อย่างในเซเว่น อีเลฟเว่นที่ขายกาแฟสดในราคาที่สามารถแข่งขันกับร้านกาแฟท้องถิ่นได้ ส่วนในเกาหลีใต้จากข้อมูลเปิดเผยว่า กาแฟในร้านสะดวกซื้อมีราคาไม่เกิน 1,000 วอนหรือไม่ถึงถึง 1 ดอลลาร์ด้วยซ้ำ ด้วยราคาที่ต่ำขนาดนี้จึงไม่แปลกที่จะทำให้ร้านกาแฟท้องถิ่นอยู่ยาก